Els pools de retard ofereixen un mitjà de restringir l'ús de l'amplada de banda per part dels clients. Amb els pools de retard, els clients es poden restringir a nivell individual, o per grups. Per aplicar els límits d'amplada de banda als usuaris, s'utilitzen ACLs.

Aquesta pàgina mostra tots els pools existents i els seus límits. També hi ha una secció per a opcions globals, que de moment només en té una.

Nivell inicial de la galleda
A causa de la forma de treballar dels pools de retard, podria ser que es permetés un client nou d'utilitzar més de la seva part corresponent d'amplada de banda, ja que la seva nova galleda estaria buida. En una xarxa congestionada, això voldria dir que les altres connexions dels clients amb les galledes gairebé plenes es quedarien sense amplada de banda durant un cert temps. Aquesta opció és, per defecte, un 50%, i es pot deixar així, si no és que els valors max són molt grans (actualment, el valor màxim en configurar els límits s'aplica a la mida de la galleda per al pool).